Liudmila Mackonienė

Liudmila Jūratė Mackonienė-Mackevičienė, Kazanaitė (1929 m. vasario 5 d., Pajuostė, Panevėžio apskr. – 2012 m. gegužės 30 d. Juodšiliai, Vilniaus r.) – Lietuvos dainininkė (mecosopranas).

 Biografija 
Tėvas Afanasijus Kazanas; brolis Mykolas Kazanas; sutuoktinis Jonas Mackonis-Mackevičius; sūnus Vigirdas Mackevičius.
1955 m. baigė Lietuvos konservatoriją. Studijavo Juozo Babravičiaus, nuo 1952 – Kipro Petrausko klasėje. 1955–1986 Lietuvos Filharmonijos solistė. Surengė >500 solinių koncertų; parengė >20 teminių, žanrinių (arijų, dainų, lietuvių ir rusų romansų), kompozitorių monografinių programų. Dainavo įvairių epochų ir stilių lietuvių ir Europos kamerinę bei operinę muziką, Europos ir Azijos tautų liaudies dainas, stambios formos kūrinių solo partijas. Koncertavo su Lietuvos kameriniu orkestru, Lietuvos ir Rusijos simfoniniais orkestrais. Gastroliavo Baltarusijoje, Latvijoje, Rusijoje, Ukrainoje.Muzikos enciklopedija, T. II, Vilnius: Lietuvos muzikos akademija, Mokslo ir enciklopedijų leidybos institutas, 2003, 353 p.

 Nuorodos 
 Asmeninė svetainė

 Šaltiniai 

Kategorija:Lietuvos dainininkai